Hvilke havneudvidelser blev udført i København under H.C.V. Møllers ledelse? 


Foruden de nævnte arbejder har talrige om- og nybygninger ved havnen fundet sted efter Møllers planer og under dennes ledelse; blandt de vigtigste kan nævnes: Havneudvidelserne mod syd (bygning af kajerne ved Kalvebod Brygge, Islands Brygge og Enghave Brygge, spærringsanlægget med tilhørende sluser ved Kalvebod Strand) og brobygningsarbejderne: Langebro, Knippelsbro og Nyhavns Bro. Møller har ved sine arbejder haft et åbent øje for de nyeste fremskridt indenfor vandbygningsteknikken og har med held anvendt dristige konstruktioner, der dengang ikke var kendt eller udbredt i Danmark. Da administrationsforholdene i selskabet Københavns Havn omordnedes, udnævntes Møller til havnedirektør, hvortil han var velegnet, idet han i forbindelse med en betydelig arbejdskraft besad alsidig teknisk indsigt og evne og trang til at behandle opgaver og projekter efter store linjer. Denne stilling beklædte han kun indtil 1917, da han udnævntes til borgmester for 4. magistrat (havneborgmester).
For havneområdernes vedkommende blev der peget på en aflastning af de centrale områder, mens der især mod nord blev forudset en udvidelse af godsomsætning, især i Nordhavnen.